cyanic-selkie/wikianc huggingface dataset:
Διαδηλώσεις στη Γεωργία το 2023
Αμπχαζία
Ο υπουργός Εξωτερικών της Αμπχαζίας, Ιναλ Αρντζίμπα, δήλωσε ότι οι Ηνωμένες Πολιτείες προσπαθούσαν να πραγματοποιήσουν πραξικόπημα στη Γεωργία για να αποσταθεροποιήσουν την περιοχή και να ξεκινήσουν ένα δεύτερο μέτωπο του Ρωσο-Ουκρανικού Πολέμου στον Νότιο Καύκασο.
Παραπομπές
Κατηγορία:Διαδηλώσεις και διαμαρτυρίες ανά χώρα
25ος παράλληλος
Ο 25ος παράλληλος μπορεί να αναφέρεται στους ακόλουθους παράλληλους στην επιφάνεια της Γης:
Μολδαβική Επανάσταση του 1848
Η Μολδαβική Επανάσταση του 1848 ήταν ανεπιτυχής ρουμανική φιλελεύθερη και ρομαντική εθνικιστική επανάσταση στο πριγκιπάτο της Μολδαβίας. Μία από τις επαναστάσεις του 1848, συνδέεται στενά με την επιτυχημένη επανάσταση στη Βλαχία και στόχο είχε να ανατρέψει τη διοίκηση από την Αυτοκρατορική Ρωσία υπό το καθεστώς του Regulamentul Organic. Υπό την ηγεσία μιας ομάδας νεαρών διανοούμενων, κατεστάλη γρήγορα, παρά το γεγονός ότι οι Μολδαβοί επαναστάτες ήταν πιο συντηρητικοί και πρόθυμοι να συμβιβαστούν απ'ότι οι αντίστοιχοι στη Βλαχία, καθώς η μολβαδική πολιτική και κοινωνική ζωή συνέχισε να κυριαρχείται από συντηρητικούς αριστοκράτες και η μεσαία τάξη ήταν ακόμη σε εμβρυικό επίπεδο.
Υπόβαθρο
Στη Μολδαβία, οι Βογιάροι, από τις κατώτερες τάξεις των οποίων προέρχονταν οι επαναστάτες, ήρθαν σε διαμάχη με τον πρίγκιπα Μιχαήλ Στούρτζα, εναντιώμενοι στον αυταρχισμό και την αποτυχία να τους συμβουλευτεί, ενώ κάποιοι επιθυμούσαν τον θρόνο για τους ίδιους. Τον αποκήρυξαν στην Αγία Πετρούπολη και στην Κωνσταντινούπολη, σχηματίζοντας συνωμοσίες στην γενική συνέλευση, αλλά επειδή ήταν εσωτερικά διχασμένοι και χωρίς λαϊκή υποστήριξη, ο Στούρτζας δεν ανησύχησε από αυτές τις αψιμαχίες.
Οι χωρικοί ήταν επίσης εξαγριωμένοι και ανάμεσα στο 1846 και το 1848, η αντιπολίτευση στον Στούρτζα ενισχύθηκε. Οι εμπορικοί και βιομηχανικοί σύνδεσμοι στο Ιάσιο (την πρωτεύουσα) εναντιώθηκαν το 1846 στα σχέδια του πρίγκιπα να αυξήσει ξανά τους φόρους. Σε πολλές αγροτικές περιοχές μικροί και μεσαίοι ακτήμονες εναντιώθηκαν στην πληρωμή επιπλέον φόρων και το καλοκαίρι του 1847 έλαβαν χώρα έντονες διαμαρτυρίες σε πολλά ζουντέτς από φιλελεύθερους βογιάρους για έδρες στην γενική συνέλευση. Οι χωρικοί στη Μολδαβία και στη Βλαχία αρνήθηκαν να εκτελέσουν εργασίες, με τη βία να αυξάνει το καλοκαίρι και την επόμενη άνοιξη. Πρόθυμοι για αλλαγή, οι διανοούμενοι παρακινήθηκαν από την Φεβρουριανή επανάσταση στο Παρίσι, όπου σπούδαζαν κάποιοι από αυτούς.
Ιάσιο
thumb|250px|Αναμνηστική επιγραφή στο Ιάσιο Οι Μολδαβοί επαναστάτες έφτασαν στο Ιάσιο αφότου ξέσπασε η επανάσταση στη Βλαχία. Τις 8 Απριλίου 1848, μερικοί βογιάροι αντίθετοι στον Στούρτζα, νεότεροι φιλελεύθεροι βογιάροι και αντιπρόσωποι της μεσαίας τάξης και άλλων αστικών τάξεων, ίσως συνολικά χίλιοι, συναντήθηκαν στο ξενοδοχείο Petersburg για να αποφασίσουν την πορεία δράσης τους. Αυτή η συνάντηση ήταν η αποκορύφωση αρκετών εβδομάδων μικρών ιδιωτικών συναντήσεων και πολλών δημοσίων μανιφέστο τα οποία κατήγγηλαν τον δεσποτισμό, τα οποία εκδίδονταν μαζί με νέα από τα γεγονότα σε Παρίσι, Βιέννη και Βερολίνο. Επικράτησαν οι μετριοπαθείς, πείθοντας τους συγκεντρωμένους να υποστηρίξουν ένα αίτημα προς τον πρίγκιπα το οποίο ανέφερε όλα τα παράπονά τους και πρότεινε κατάλληλες μεταρρυθμίσεις. Επίσης, συμφώνησαν να διαλύσουν την συνέλευσή τους και όλες τις άλλες οργανώσεις μετά την αποστολή του αιτήματος. Αυτή η κίνηση φαίνεται να οφείλεται στον φόβο ότι οι κατώτερες αστικές τάξεις και οι γεωργοί θα ωθούσαν τις διαμαρτυρίες στα άκρα.
Η επιτροπή, με πρόεδρο τον ποιητή Βασίλε Αλεξανδρί διαμόρφωσαν την Petiţia-proclamaţie ("αίτημα-διακήρυξη") απευθυνόμενη στο ευρύ κοινό και τον πρίγκιπα. Ο στόχος τους ήταν η εγκαθίδρυση ενός φιλελεύθερου πολιτικού καθεστώτος και η ανάπτυξη της οικονομίας. Η αυστηρή υπακοή στους νόμους από τους αξιωματούχους καθώς και τους πολίτες τέθηκε ως βασική αρχή της κυβέρνησης - αναφορά στη διαφθορά και την αυθαιρεσία στο αυταρχικό καθεστώς του Στούρτζα. Οι κανόνες στη συνέχεια διευκρινίστηκαν για την εκλογή νέας, πιο αντιπροσωπευτικής συνέλευσης με αυξημένες εξουσίες, συμπεριλαμβανομένων των δικαιωμάτων να αποστέλλει προτάσεις στον πρίγκιπα για όλα τα θέματα σχετικά με το δημόσιο όφελος και να εξετάζει όλες οι κυβερνητικές διατάξεις σχετικά με τις δημόσιες υποθέσεις και τη δικαστική διοίκηση πριν εφαρμοστούν. Επίσης, ζήτησαν τη δημιουργία εθνικής τράπεζας «για να διευκολύνει το εμπόριο» και την κατάργηση όλων των δασμών «επιζήμιων στη γεωργία και στο εμπόριο», ζητώντας επίσης την βελτίωση των σχέσεων των αγροτών με τους γαιοκτήμονες και το κράτος. Ενώ ήταν δεσμευμένοι να μεταρρυθμίσουν ιδρύματα, δεν σκόπευαν να ανατρέψουν τις υπάρχουσες πολιτικές και κοινωνικές δομές του πριγκιπάτου.
Το Μολδαβικό κίνημα και το αντίστοιχο βλαχικό σήμαναν συναγερμό στη Ρωσία, η οποία στα τέλη Μαρτίου είχε προειδοποιήσει τον Στούρτζα και τον πρίγκιπα Γκεόργκε Μπιμπέσκου ότι στρατιές θα διαβούν τον Προύθο εάν το οργανικό σύστημα επρόκειτο να αλλάξει. Η απειλή θορύβησε τον Στούρτζα και τον οδήγησε να αρνηθεί τις διεκδικήσεις των φιλελευθέρων. Τον Απρίλιο, μετά τον διασκορπισμό των αιτούντων του Ιασίου, ο Τσάρος Νικόλαος απέστειλε τον συνταγματάρχη Αλεξάντρ Ντουχάμελ να ερευνήσει την κατάσταση. Στο Ιάσιο προέτρεψε τον πρίγκιπα να προχωρήσει σε μερικές μετριοπαθείς παραχωρήσεις ώστε να διαχυθεί η ένταση, αλλά αργότερα απέρριψε οποιαδήποτε άλλη κίνηση προς τον «φιλελευθερισμό».
Τσερνάουτσι
Ο Κογκαλνιτσέανου δημιούργησε επίσης το προσχέδιο ενός συντάγματος, του Proiectul de Constituţie, το οποίο καθιστά την νομοθεσία κύριο κλάδο της κυβέρνησης, επιτρέποντάς της να ψηφίζει για φόρους, ο σχεδιασμός του ετήσιου προϋπολογισμού, να μεταρρυθμίζει νόμους, να εκλέγει πρίγκιπα και να διαλέγει μητροπολίτη και επισκόπους της ορθόδοξης εκκλησίας. Ο Κογκαλνιτσέανου, μελλοντικός πρωθυπουργός της Ρουμανίας, πρότεινε όλες οι κοινωνικές τάξεις να εκπροσωπούνται στην συνέλευση, χωρίς την ανάγκη καθολικής ψηφοφορίας, αλλά με τη δημιουργία εκλογικού κολλεγίου, δίνοντας στις ανώτερες τάξεις αυξημένη εξουσία. Όπως και οι περισσότεροι συνεργάτες του, ένιωσε υποχρεωμένος να παραμείνει προσεκτικός σχετικά με την κοινωνική και πολιτική πραγματικότητα, αναγνωρίζοντας τον κυρίαρχο ρόλο των βογιάρων και περιορίζοντας την συμμετοχή των χωρικών εξαιτίας της έλλειψης παιδείας και εμπειρίας.
Αντίκτυπος
Τις 7 Ιουλίου, ρωσικά στρατεύματα εισήλθαν στη Μολδαβία ώστε να αποτρέψουν την εγκαθίδρυση επαναστατικής κυβέρνησης παρόμοια με αυτή στο Βουκουρέστι, αλλά έφτασαν στη Βλαχία τις 27 Σεπτεμβρίου. Η στρατιωτική διοίκηση διήρκησε μέχρι την 1 Μαΐου 1849, όταν η Σύμβαση του Μπάλτα Λιμάν υπογράφηκε με την Οθωμανική κυβέρνηση και αποκατέστησε τον κοινό ρωσοτουρκικό έλεγχο στα Πριγκιπάτα του Δούναβη.
Οι δυνάμεις όρισαν τον Γκριγκόρε Αλεξάνδρου Γκίκα ως νέο πρίγκιπα της Μολδαβίας το 1849. Ήταν σύμφωνος με τις μεταρρυθμίσεις και το 1848 υποστήριξε το φιλελεύθερο πρόγραμμα. Η επιλογή έγινε κυρίως εξαιτίας του Οθωμανού μεγάλου βεζίρη Ρεσίντ πασά, ο οποίος είχε εντυπωσιαστεί από τον μέτριο φιλελευθερισμό του Γκίκα, ο οποίος πίστευε ότι θα εγκαθιστούσε σταθερή διοίκηση μετά από χρόνια αναταραχών. Παρέμεινε σύμφωνος με την φιλελεύθερη πολιτική και επέτρεψε την επιστροφή των επαναστατών στη Μολδαβία και χρησιμοποίησε πολλούς αυτούς στην διοίκηση, συμπεριλαμβανομένων των Κογκαλνιτσέανου, Αλεξαντρί και Ιόν Ιονέσκου ντε λα Μπραντ. Εισήγαγε σημαντικές διοικητικές μεταρρυθμίσεις και προώθησε την οικονομική ανάπτυξη και την εκπαίδευση, αλλά τελικά έχασε την εύνοια των επαναστατών επειδή απέτυχε να αλλάξει το καθεστώς των αγροτών ή να διευρύνει τη συμμετοχή των μεσαίων και κατώτερων τάξεων στην πολιτική ζωή.
Βιβλιογραφία
κατηγορία:Επαναστάσεις κατηγορία:Ιστορία της Μολδαβίας κατηγορία:Ιστορία της Ρουμανίας
Τζιμ Γκάρισον
Ο Τζέιμς "Τζιμ" Γκάρισον - (αγγλικά:James Carothers Garrison) - (20 Νοεμβρίου 1921 – 21 Οκτωβρίου 1992), ήταν δικαστής και Περιφερειακός Γενικός Εισαγγελέας της Νέας Ορλεάνης από  το 1962 μέχρι το 1973. Έγινε ευρέως γνωστός για τις έρευνες του σχετικά με την δολοφονία του Αμερικανού προέδρου Τζον Φ. Κένεντι, που έγινε στο Ντάλας του Τέξας στις 22 Νοεμβρίου του 1963. Ο Γκάρισον ήταν κύριος διαμορφωτής της άποψης που έγινε γνωστή ως θεωρία συνωμοσίας της Νέας Ορλεάνης, σύμφωνα με την οποία, τα αντικομμουνιστικά και αντικαστρικά στοιχεία της CIA, οργάνωσαν με επίκεντρο των δραστηριοτήτων τους τη Νέα Ορλεάνη, την δολοφονία του Προέδρου Κέννεντι.
Πρώτα χρόνια
Ο Τζιμ Γκάρισον γεννήθηκε στο Ντένισον της Αϊόβα. Ήταν το πρώτο παιδί και μοναχογιός του Ίρλιγκ Γκάρισον και της Τζέιν Ανν Ρόμπινσον, που χώρισαν όταν ο ιδιος ήταν μόλις δύο ετών. Η οικογένεια του μετακόμισε στην Νέα Ορλεάνη, όπου και μεγάλωσε με την μητέρα του. Υπηρέτησε στον Αμερικανικό στρατό κατά την περίοδο του 2ου Παγκόσμιου Πόλεμου. Μετά τον πόλεμο πήγε στο πανεπιστήμιο της Τουλέιν, όπου πήρε πτυχίο από την Νομική Σχολή το 1949. Έπειτα εργάστηκε στο FBI για δύο χρόνια.
Κατά την διάρκεια του πόλεμου της Κορέας υπηρέτησε στην Εθνοφρουρά των Ήνωμενων Πολιτειών. αφού κρίθηκε ακατάλληλος για στρατιωτική υπηρεσία.
Νομική Σταδιοδρομία
Ο Γκάρισον εργάστηκε στη δικηγορική εταιρεία Deutsch, Kerrigan & Stiles της Νέας Ορλεάνης από το 1954 έως το 1958, όταν έγινε βοηθός δικηγόρος. Ο Γκάρισον έγινε μια φανταχτερή, πολύχρωμη, γνωστή φιγούρα στη Νέα Ορλεάνη, αλλά αρχικά απέτυχε στην εκλογή του για δημόσιο αξίωμα, χάνοντας μια εκλογή του 1959 για την θεση δικαστή ποινικού δικαστηρίου. ο 1961 εβαλε υποψηφιοτητα για εισαγγελεας, κερδίζοντας εναντίον του Richard Dowling με 6.000 ψήφους διαφορα. Παρά την έλλειψη σημαντικής πολιτικής υποστήριξης, η απόδοσή του σε τηλεοπτική συζήτηση και τηλεοπτικές διαφημίσεις της τελευταίας στιγμής συνεβαλε στη νίκη του.
Μετά από μια σύγκρουση με τους τοπικούς δικαστές σχετικά με τον προϋπολογισμό του, τους κατηγόρησε για εκβιασμό και συνωμοσία εναντίον του. Οι οκτώ δικαστές τον παρεπεμψαν με ποινική κατηγορία και ο Γκάρισον καταδικάστηκε τον Ιανουάριο του 1963. Το 1964 το Ανώτατο Δικαστήριο των ΗΠΑ ανέτρεψε την καταδίκη και απέρριψε την ποινη του ως αντισυνταγματική. Το 1965, τρέχοντας για επανεκλογή εναντίον του δικαστή Malcolm O'Hara, Γκάρισον κέρδισε με το 60 τοις εκατό των ψήφων.
Έρευνα της δολοφονίας Κένεντι
Ως Εισαγγελέας της Ν. Ορλεάνης, ο Γκάρισον ξεκίνησε έρευνα για τη δολοφονία του Προέδρου Τζον Φιτζέραλντ Κένεντι στα τέλη του 1966, αφού έλαβε πληροφορίες ότι κάποιος με το όνομα Ντέιβιντ Φέρι μπορεί να συμμετείχε στη δολοφονία του Προέδρου. Με την συνέχιση των ερευνών ο Εισαγγελέας κατέληξε ότι ο άνθρωπος - κλειδί γύρω από τη συνωμοσία της δολοφονίας του Προέδρου ήταν ο επιχειρηματίας Κλέι Σόου, τον οποίο και παρέπεμψε σε δίκη το 1969. Ο Σόου ωστόσο, αθωώθηκε ομόφωνα/
Ο Γκάρισον κατάφερε - με δικαστική εντολή- να υποχρώσει το περιοδικό Life να καταθέσει στο δικαστήριο το Φιλμ Ζαπρούντερ. Έτσι, οι ένορκοι της δίκης ήταν οι πρώτοι από το αμερικανικό κοινό που είδαν το φιλμ.
Ο βασικός μάρτυρας πάνω στον οποίο στηρίχτηκε το κατηγορητήριο κατά του Κλέι Σόου ήταν Πέρι Ρούσο, ασφαλιστής στο επάγγελμα από το Μπατόν Ρουζ της Λουιζιάνα. Ο Ρούσο κατέθεσε ότι είχε παραβρεθεί σε ένα πάρτι που δινόταν στο διαμέρισμα του Ντέιβιντ Φέρι, ενός αντι-καστρικού και αντι- κομμουνιστή, με τους Λη Χάρβεϊ Όσβαλντ, και Κλέι Σόου και τους άκουσε να συζητάνε το σχέδιο της δολοφονίας του Προέδρου Κέννεντι. Η συζήτηση περιλάμβανε τεχνικές λεπτομέρειες της επιχείρησης, όπως τον τριγωνισμό των διασταυρούμενων πυρών και άλλα.
Η εκδοχή των γεγονότων από τον Ρούσο αμφισβητήθηκε από μερικούς ιστορικούς και ερευνητές, όπως η Πατρίσια Λάμπερτ, όταν έγινε γνωστό ότι μέρος της μαρτυρίας του μπορεί να είχε προκληθεί από υπνωτισμό και από την νατριούχο πεντοθάλη (που ονομάζεται μερικές φορές "ορός της αλήθειας"). Μια πρώτη εκδοχή της μαρτυρίας του Ρούσο (όπως αναφέρθηκε στο σημείωμα του βοηθού DA Άντριου Σκιάμπρα, πριν ο Ρούσο υποβληθεί σε νατριούχο πεντοθάλη και ύπνωση) δεν αναφέρει μια «ομαδα δολοφονίας» και λέει ότι ο Ρούσο συναντήθηκε με τον Κλέι Σόου δύο φορές, στο πάρτι. Ωστόσο, στο βιβλίο του, στο μονοπατι των δολοφόνων, ο Γκάρισον αναφέρει ότι ο Ρούσο είχε ήδη μιλησει για το πάρτι στο διαμέρισμα του Φερι προτού περασει οποιονδηποτε «ορός της αλήθειας». Κατά τη διάρκεια της ζωής του, ο Ρούσο επανέλαβε τον ίδιο λόγο ότι ήταν παρών για ένα πάρτι στο σπίτι του Ντέιβιντ Φέρι, όπου είχε προκύψει το θέμα της πιθανής δολοφονίας του Κενεντι.
Ο Τζιμ Γκάρισον υπερασπίστηκε τη συμπεριφορά του σχετικά με την κατάθεση μαρτύρων, δηλώνοντας:
Κατά τη διάρκεια της δίκης για δωροδοκία του Γκάρισον το 1973, οι μαγνητοφωνήσεις που καταγράφησαν από τον Μάρτιο του 1971 αποκάλυψαν ότι ο Γκάρισον θεωρούσε οτι ο πρώην Γενικός Διευθυντής Αεροπορίας των Ηνωμένων Πολιτειών και ο Αναπληρωτής Διευθυντής της CIA Τσαρλς Κάμπελ ηταν μελη της συνωμοσίας για τη δολοφονία του Κένεντι μετά την υπαρξη πληροφοριας ότι ο αδελφός του Ερλ Κάμπελ, ηταν ο Δήμαρχος του Ντάλας το 1963. Θεωρώντας ότι υπήρχε μια συνωμοσια για την δολοφονία του πρόεδρου με υπεύθυνη την CIA και τη συνεργασία της αστυνομικής υπηρεσίας του Ντάλλας και της κυβέρνησης της πόλης, ο Γκάρισον ανέθεσε στον επικεφαλής ερευνητή του, Pershing Gervais, την ερευνα να διαπιστωσει αν ο στρατηγός Κάμπελ είχε μείνει στο μοτέλ της Φοντενεμπλο της πόλης κατά τη στιγμή της δολοφονίας. Η Ουάσιγκτον Ποστ ανέφερε ότι δεν υπήρχαν στοιχεία που να αποδεικνύουν ότι ο Gervais συνέχισε με το αίτημα και ότι δεν αναφέρθηκε περαιτέρω στον Στρατηγο Καμπέλ στην έρευνα του Γκάρισον.
Ο Αμερικανός ραδιοφωνικός παραγωγός Ντέιβιντ Μάντελσον διεξήγαγε μια μεγαλη συνέντευξη με τον Τζιμ Γκάρισον, η οποία μεταδόθηκε το 1988 από την KPFA στο Berkeley της Καλιφόρνια. Μαζί με τον Γκάρισον, στην εκπομπη ακουστηκαν οι φωνές του Λι Χάρβεϊ Όσβαλντ και του σκηνοθέτη της ταινίας JFK Όλιβερ Στόουν. Ο Γκάρισον εξηγεί ότι οι ιστορίες συγκάλυψης κυκλοφόρησαν σε μια προσπάθεια να κατηγορήσουν τους Κουβανούς και τη μαφία, αλλά ο ιδιος εβλεπε μια συνωμοσία της CIA επειδη ήθελε να συνεχίσει τον Ψυχρό Πόλεμο.
Μετεπειτα καριέρα
Το 1973, ο Γκάρισον περασε απο δικη για την αποδοχή δωροδοκίας για την προστασία των παράνομων επιχειρήσεων φλίπερ, αλλα δεν βρέθηκε ένοχος. Ο εισαγγελέας ήταν ο Gerald J. Gallinghouse του Επαρχιακού Δικαστηρίου της Ανατολικής Επαρχίας της Λουιζιάνα, ο οποίος επιδίωξε να σταματήσει τη δημόσια διαφθορά. Ο Pershing Gervais, πρώην επικεφαλής ερευνητής του Γκάρισον, κατέθεσε ότι ο Γκάρισον είχε λάβει περίπου 3.000 δολάρια κάθε δύο μήνες για εννέα χρόνια από τους αντιπροσώπους. Ενεργώντας ως δικός του δικηγόρος υπεράσπισης, ο Γκάρισον αποκάλεσε τους ισχυρισμούς αβάσιμους και ισχυρίστηκε ότι δημιουργήθηκαν ως μέρος μιας αμερικανικής κυβερνητικής προσπάθειας να τον καταστρέψει εξαιτίας των προσπαθειών του να εμπλέξει τη CIA στη δολοφονία του Κένεντι. Σε μια συνέντευξη που πραγματοποίησε η δημοσιογράφος της Νέας Ορλεάνης Ρόζμαρι Τζέιμς με τον Πέρσινγκ Τζέρβις, η Τζέιμς δήλωσε ότι ο Τζέρβις είχε παραδεχτεί ότι συνέταξε τις κατηγορίες.
Την ίδια χρονιά, ο Γκάρισον εχασε την επανεκλογή του ως εισαγγελεας απο τον Harry Connick Sr. Στις 15 Απριλίου 1978, ο Γκάρισον κέρδισε της εκλογες απο τον αντιπαλο υποψήφιο Ρεπουμπλικανό Thomas F. Jordan για την θεση δικαστη στο Εφετείο της Λουιζιάνα, την οποία επανεκλέχθηκε αργότερα και την κατείχε μέχρι το θάνατό του.
Συγγραφέας και εμφανίσεις
Το 1987, ο Γκάρισον εμφανίστηκε ως ο ίδιος στην ταινία The Big Easy, και εμφανίστηκε στην σειρα The Men Who Killed Kennedy, που ξεκίνησε το 1988. Μετά τη δίκη του Σόου, ο Γκάρισον έγραψε τρία βιβλία για τη δολοφονία του Kennedy, A Heritage of Stone (1970), το The Star Spangled Contract (1976, μυθοπλασία, αλλά βασισμένο στη δολοφονία του JFK) και το bestseller του, Στο μονοπάτι των δολοφόνων (1988). Ενα βιβλιο του Στόουν, που δημοσιεύθηκε από τον Putnam, τοποθετεί την ευθύνη για τη δολοφονία του Κενεντι στη CIA και λέει ότι η επιτροπή Γουόρεν, μέλη της αστυνομικής υπηρεσίας του Ντάλας, οι παθολόγοι του νοσοκομειου Bethesda και διάφοροι άλλοι ειπαν ψέματα στο αμερικανικό λαο. Το βιβλίο δεν αναφέρει την έρευνα για τον Σόου ή του Γκάρισον για τον Σόου.
Η έρευνα του Γκάρισον έλαβε και πάλι ευρεία προσοχή μέσω της ταινίας του JFK, η Ιστορία που Χαράχτηκε στη Μνήμη μας του Όλιβερ Στόουν, που βασίστηκε σε μεγάλο βαθμό στο βιβλίο του Γκάρισον καθώς και στο Διασταυρωμένα Πυρά:Η σκευωρία που σκότωσε τον Κένεντι του Τζιμ Μαρς. Ο Κέβιν Κόστνερ υποδύθηκε τον Τζιμ Γκάρισον στην ταινία. Ο ίδιος ο Γκάρισον είχε έναν μικρό ρόλο επί της οθόνης στην ταινία, υποδυομενος τον επικεφαλης της δικαιοσύνης του Ανώτατου Δικαστηρίου των Ηνωμένων Πολιτειών Ερλ Γουόρεν. Ο Γκάρισον εμφανίστηκε επίσης και σχολιάσε την δικη του Κλέι Σόου στο ντοκιμαντέρ: The Assassination JFK: The Jim Garrison Tapes, σε σενάριο και σκηνοθεσία του ηθοποιού Τζον Μπάρμπουρ.
Θανατος
Ο Γκάρισον πέθανε από καρκίνο το 1992, επιβίωσε από τα πέντε παιδιά του. Είναι ενταφιασμενος στο νεκροταφείο Metairie στη Νέα Ορλεάνη.
Μπουμπρ
Ο Μπουμπρ (πολωνικά: Bóbr, Bobr, Bober) είναι ποταμός που πηγάζει στα βόρεια της Τσεχίας και ρέει στα νοτιοδυτικά της Πολωνίας. Είναι αριστερός παραπόταμος του Όντερ.
Ροή
Ο Μπουμπρ έχει μήκος 279 χιλιομέτρων (3 στην Τσεχία, 276 στην Πολωνία, 10ος μεγαλύτερος ποταμός της Πολωνίας) και μια περιοχή λεκάνης απορροής 5.874 χλμ2 (44 στην Τσεχία και 5.830 στην Πολωνία). Πηγάζει από μια πλαγιά των όρεων Ριχόρι στα νοτιοανατολικά της οροσειράς Κρκόνοσε. Η πηγή βρίσκεται κοντά στο μικρό χωριό Μπομπρ του Δήμου Ζάτσλερς, στο τσεχικό Κράι Χράντετς Κράλοβε. Παράλληλα με τον Λουσατιανό Νάισσε, παραπόταμο του Όντερ στα δυτικά, ρέει προς τα βόρεια από την περιοχή της Βοημίας στη γειτονική Σιλεσία.
Ιστορία
Από τον Μεσαίωνα, ο κάτω ποταμός Μπουμπρ βόρεια του Ζάγκαν και η συμβολή με τον Κφίσα, σηματοδοτούσαν τα σύνορα μεταξύ των ιστορικών περιοχών της Σιλεσίας στα ανατολικά και της Κάτω Λουσατίας στα δυτικά. Αφού το 937 ο Βασιλιάς Όθων Α΄ της Αγίας Ρωμαϊκής Αυτοκρατορίας είχε καθιερώσει τη Σαξονική Ανατολική Πορεία στα εδάφη που είχαν εγκατασταθεί από Πολάβους Σλάβους, ο Μαργράβος Γκέρο μέχρι το 963 υπέταξε τα εδάφη της Λουσατίας μέχρι τα σύνορα με την Πολωνία (Civitas Schinesghe). Μετά το θάνατο του Γκέρο το 965, ο ποταμός ήταν το καθορισμένο ανατολικό σύνορο της νεοδημιουργηθείσας Πορείας της Λουσατίας στην Αγία Ρωμαϊκή Αυτοκρατορία.
Η πολωνική εδαφική κυριαρχία αναγνωρίστηκε στον δούκα Μπολέσλαφ Α΄ το Γενναίο από τον Αυτοκράτορα Όθονα Γ΄ στο Συνέδριο του Γκνιέζνο το 1000. Ωστόσο, ο Μπολέσλαφ υπέβαλε αξιώσεις στα εδάφη δυτικά του Μπουμπρ, τα οποία απέκτησε προσωρινά με την Ειρήνη του Μπάουτσεν του 1018. Αφού ο Αυτοκράτορας Κορράδος Β΄ της Αγίας Ρωμαϊκής Αυτοκρατορίας είχε ανακαταλάβει την περιοχή μέχρι το 1031, το status quo αποκαταστάθηκε.
Ο ποταμός έγινε εσωτερικό σύνορο, όταν ο βασιλιάς του Λουξεμβούργου, Ιωάννης της Βοημίας, υποτέλεσε βήμα-βήμα τους δούκες Πιαστ της Σιλεσίας και ενσωμάτωσε τα εδάφη τους με τη συγκατάθεση του Βασιλιά Καζίμιρ Γ΄ του Μέγα με τη Συνθήκη του Τρέντσιν το 1335, οπότε και η Λουσατία στο δυτικά και η Σιλεσία στα ανατολικά έγιναν Εδάφη του Βοημικού Στέμματος.
Κατά τη διάρκεια της Διάσκεψης του Πότσδαμ το 1945, οι Δυτικοί Σύμμαχοι υποστήριξαν για λίγο την ύπαρξη Πολωνο-Γερμανικών συνόρων κατά μήκος των ποταμών Όντερ, Μπουμπρ και Κφίσα, αλλά απορρίφθηκαν από τον Ιωσήφ Στάλιν, ο οποίος είχε ήδη δεσμευτεί στη Γραμμή Όντερ-Νάισσε.
Πόλεις
μικρογραφία| Ο Μπουμπρ στην [[Καμιένα Γκούρα]]
Φράγμα του Μπουμπρ
μικρογραφία| Φράγμα του Πιλχοβίτσε Το φράγμα στο Πιλχοβίτσε (Jezioro Pilchowickie, γερμανικά: Talsperre Mauer) χτίστηκε από το 1904 έως το 1912, στη βόρεια οροσειρά Κρκόνοσε κοντά στη Γελένια Γκούρα. Τότε ήταν το μεγαλύτερο στην Ευρώπη, καθώς ξεπερνούσε ακόμη και το φράγμα Ουρφτ που κατασκευάστηκε το 1905, και είχε μια δεξαμενή μήκους περίπου 4 χιλιομέτρων.
Η τοιχοποιία ανεγέρθηκε με βάση το γνεύσιο, σύμφωνα με την αρχή Ίντσε. Εξοπλίστηκε με τουρμπίνες Φράνσις που κατασκευάζονται από τις κατασκευαστικές εταιρείες Voith και Siemens-Schuckert και γεννήτριες της AEG, και το υδροηλεκτρικό εργοστάσιο παρέχει περίπου 20.000.000 kWh ετησίως, με ονομαστική ισχύ 7.585 kW.
Παραπομπές
Κατηγορία:Ποταμοί της Πολωνίας Κατηγορία:Ποταμοί της Τσεχίας Κατηγορία:Παραπόταμοι του Όντερ Κατηγορία:Διεθνείς ποταμοί της Ευρώπης
Βασιλιάς Αμπντουλλάχ
Ο Βασιλιάς Αμπντουλάχ μπορεί να αναφέρεται στους ακόλουθους βασιλείς:
Ιουλία Περσάκη
Η Ιουλία Περσάκη (1895 - 1980) ήταν Ελληνίδα συγγραφέας.
Βιογραφικά στοιχεία
Απεβίωσε το 1980 στην Αθήνα.
Συγγραφικό έργο
Εμφανίστηκε στα γράμματα το 1916, όταν και δημοσιεύθηκαν διηγήματά της στην εφημερίδα "Εσπερινή". Το 1927 δημοσιεύθηκε συλλογή διηγημάτων της με τίτλο "Διηγήματα" από τον εκδοτικό οίκο Αγών του Σωτήρη Σκίπη. Κατά τη διάρκεια της παραμονής της στο Παρίσι συνεργάστηκε με τα περιοδικό "Νουμάς" και "Πυρσός", στα οποία δημοσίευσε αριθμό διηγημάτων της. Μετά την επιστροφή της στην Ελλάδας συνεργάστηκε σχεδόν σε αποκλειστική βάση με το περιοδικό "Νέα Εστία". Μέρος του έργου της έχει μεταφραστεί στη σουηδική γλώσσα.
Υπήρξε υπέρμαχος της δημοτικής γλώσσας και μέλος της ομάδας των λογοτεχνών που υπέγραψαν το 1919 το Μανιφέστο Διαμαρτυρίας κατά της στάσης του Νικολάου Πολίτη απέναντι στην καθιέρωση της δημοτικής.
Τα διηγήματά της, γραμμένα κυρίως σε πρωτοπρόσωπη αφήγηση και στην δημοτική, λαμβάνουν χώρα στην Αίγινα και σε αυτά πρωταγωνιστούν κυρίως οι κάτοικοι του νησιού, τις κοινωνικής συνήθειες και τον τρόπο ζωής των οποίων παρακολουθεί.
Πηγές
Κατηγορία:Έλληνες συγγραφείς
Ντονατέλα Βερσάτσε
Η Ντονατέλα Φραντσέσκα Βερσάτσε (ιταλικά: Donatella Francesca Versace, 2 Μαΐου 1955) είναι Ιταλίδα σχεδιάστρια μόδας και επιχειρηματίας. Είναι διευθύνων σύμβουλος του οίκου Versace και αδελφή του σχεδιαστή μόδας και ιδρυτή του οίκου, Τζιάνι Βερσάτσε (1946-1997).
Ζωή και καριέρα
Η Ντονατέλα Βερσάτσε γεννήθηκε στο Ρέτζο Καλάμπρια της Ιταλίας. Ο πατέρας της, Αντόνιο, ήταν πωλητής και η μητέρα της, Φραντσέσκα, ήταν μοδίστρα.
Παραπομπές
Κατηγορία:Ιταλοί σχεδιαστές μόδας
Σύνορα Πολωνίας-Τσεχίας
Τα σύνορα Πολωνίας-Τσεχίας είναι τα διακρατικά σύνορα μεταξύ της Δημοκρατίας της Τσεχίας και της Δημοκρατίας της Πολωνίας. Η Τσεχία είναι μία από τις 7 χώρες που συνορεύουν αυτή τη στιγμή με την Πολωνία. Αυτή η κατάσταση ισχύει από την 1η Ιανουαρίου 1993, όταν κατέρρευσε η Τσεχοσλοβακία. Τα σημερινά σύνορα με την Τσεχία ήταν μέρος των συνόρων με την Τσεχοσλοβακία και είχαν την ίδια διαγράμμιση.
Ιστορία
Αρχικά, ήταν τα σύνορα της Πολωνίας με το Προτεκτοράτο της Βοημίας και της Μοραβίας. Ως σύνορα Πολωνίας-Τσεχίας ήταν σε ισχύ για μερικούς μήνες το 1939.
Στις 16 Μαρτίου 1939, το γερμανικό Ράιχ, αφού η Σλοβακία κήρυξε την ανεξαρτησία της (στην πραγματικότητα ήταν εξαρτημένο κράτος της Ναζιστικής Γερμανίας), δημιουργήθηκε από τα κατεχόμενα εδάφη της Βοημίας, της Μοραβίας και της Τσεχικής Σιλεσίας, τα οποία δεν ήταν άμεσα συνδεδεμένα με τη Γερμανία ως Σουδητία ή την Πολωνία ως Ζαόλζιε, Προτεκτοράτο της Βοημίας και της Μοραβίας. Αποτελούσε μια αυτόνομη γερμανική διοικητική μονάδα που συνόρευε με την Πολωνία σε απόσταση 66 χιλιομέτρων και τα σύνορα συνέπιπταν με ένα τμήμα των πρώην συνόρων Πολωνίας-Τσεχοσλοβακίας.
Τα σύνορα αυτά έπαψαν να υφίστανται στις 28 Σεπτεμβρίου 1939, όταν, μετά την επίθεση της Γερμανίας και της ΕΣΣΔ κατά της Πολωνίας, οι στρατοί και των δύο χωρών κατέλαβαν πλήρως το έδαφος της Δεύτερης Πολωνικής Δημοκρατίας, με αποτέλεσμα οι γερμανικές και σοβιετικές αρχές να υπογράψουν ένα σύμφωνο για τα σύνορα και τη φιλία, που σημάδεψε τα γερμανοσοβιετικά σύνορα στα κατεχόμενα εδάφη της Πολωνίας.
Κατά την οριοθέτηση των συνόρων το 1958, η Πολωνία μετέφερε 1205,9 εκτάρια στην Τσεχοσλοβακία, ενώ η Τσεχοσλοβακία 837,46 εκτάρια στην Πολωνία. Το λεγόμενο χρέος των συνόρων, όπου θα έπρεπε να παραχωρηθούν στην Πολωνία 368,44 εκτάρια. Η ρύθμιση του λεγόμενου χρέους αντιμετωπίζεται από το 1992 από τη Μόνιμη Επιτροπή Συνόρων Πολωνίας-Τσεχίας στο Υπουργείο Εσωτερικών στη Βαρσοβία, επί του παρόντος υπουργεία του Υπουργείου Εξωτερικών.
Στις 7 Απριλίου 2011, το τσεχικό ραδιόφωνο ανακοίνωσε ότι το Υπουργείο Εσωτερικών της Τσεχίας σχεδιάζει να δώσει στην Πολωνία 365 εκτάρια γης, δηλαδή ένα τμήμα του Κράι Λίμπερετς, που βρίσκεται στο λεγόμενο ακρωτήριο Φρίντλαντ, μεταξύ Σφιεράντουφ-Ζντρούι και Μπογκατίνια. Στις 8 Απριλίου, ο Πολωνός υπουργός Γέζι Μίλλερ, διόρθωσε ότι η προγραμματισμένη ρύθμιση της συνοριακής γραμμής δεν σχετίζεται με το λεγόμενο χρέος των συνόρων και με διοικητικές διαδικασίες που προκύπτουν από αλλαγές στις κοίτες ποταμών. Επί του παρόντος, οι περιοχές στην περιοχή της Βιντνάβα, του Γέσενικ και της Φρίντλαντ.
Σύνοψη
Οι συνοριακή γραμμή Πολωνίας-Τσεχίας τρέχει από την κοιλάδα Τσίταου, νότια από τη Μπογκατίνια προς το Ζαβίντουφ, μέσω των Ορέων Γιζέρα, του περάσματος Σκλάρσκα (Przełęcz Szklarska), της οροσειράς Κρκόνοσε, του περάσματος Λουμπάφκα (Przełęcz Lubawska), των Ορέων Στοουόβε, διασχίζει την Κουντόβα-Ζντρούι, περνά ανάμεσα στα Όρη Μπιστσίτσκιε και τα Όρη Ορλίτσκε, κατά μήκος της κοιλάδας του ποταμού Ορλίτσε, και στη συνέχεια στο πέρασμα της Μιεντζιλέσκα (Przełęcz Międzyleska), στα Όρη Σνιέζνικ, στα Χρυσά Όρη, κοντά Ζουότι Στοκ, ακολούθως μέσω του Γκουουχοουάζι νότια προς το Προύντνικ, τις κοιλάδες του Οπαβίτσα και του Οπάβα, διασχίζει την κοιλάδα του Όντερ, τρέχει κατά μήκος της κοιλάδας του Όλζα, μέσα από Τσιέσιν, κατά μήκος της κορυφογραμμής των ορέων Τσαντόρια Βιέλκα και Στόζεκ Βιέλκι στα Σιλεσικά Μπεσκίντι στην κοιλάδα του Όλζα και πιο πέρα στο τριεθνές σημείο των συνόρων της Πολωνίας, της Τσεχίας και της Σλοβακίας στη Γιαβοζίνκα. αριστερά|μικρογραφία| Σύνορα Πολωνίας-Τσεχίας με πόλεις σε κόκκινο χρώμα και συνοριακές διελεύσεις σε μαύρο χρώμα.
Παραπομπές
Τσεχια Πολωνια Κατηγορία:Διεθνή σύνορα
Αστρικό σμήνος
thumb|255px|Το [[Μεσιέ 92 στον αστερισμό Ηρακλή]] Τα αστρικά σμήνη είναι ομάδες πολλών αστέρων. Οι αστρονόμοι διακρίνουν δύο τύπους αστρικών σμηνών: Τα σφαιρωτά σμήνη είναι πυκνές ομάδες εκατοντάδων χιλιάδων ή εκατομμυρίων πολύ παλιών αστέρων, που είναι ισχυρά συνδεδεμένοι με τη βαρύτητα, ενώ τα ανοικτά σμήνη είναι πιο χαλαρές συγκεντρωμένες ομάδες αστέρων, που γενικά περιέχουν λιγότερα από μερικές εκατοντάδες μέλη, και συχνά είναι πολύ νέα. Τα ανοικτά σμήνη διαταράσσονται με την πάροδο του χρόνου από τη βαρυτική επίδραση των γιγαντιαίων μοριακών νεφών καθώς κινούνται μέσω του Γαλαξία, αλλά τα μέλη του συμπλέγματος συνεχίζουν να κινούνται σε γενικές γραμμές στην ίδια κατεύθυνση στο διάστημα, ακόμη κι αν δεν είναι πλέον συνδεδεμένα με τη βαρύτητα· τότε είναι γνωστά ως αστρικές ενώσεις και μερικές φορές αναφέρονται ως κινούμενες ομάδες.
Τα ευκολότερα ορατά με γυμνό μάτι αστρικά σμήνη είναι οι Πλειάδες, οι Υάδες και το Σμήνος της Κυψέλης.
Αστρονομική σημασία των αστρικών σμηνών
thumb|left|Καλλιτεχνική απεικόνιση ενός εξωπλανήτη σε τροχιά γύρω από ένα αστέρι στο σμήνος [[Μεσσιέ 67. ]]
Τα αστρικά σμήνη είναι σημαντικά σε πολλούς τομείς της αστρονομίας. Επειδή όλοι οι αστέρες του καθενός γεννήθηκαν περίπου στο ίδιο χρονικό διάστημα, οι διαφορετικές ιδιότητες όλων των αστέρων σε ένα σμήνος είναι συνάρτηση μάζας μόνο και έτσι οι θεωρίες της αστρικής εξέλιξης βασίζονται σε παρατηρήσεις ανοιχτών και σφαιρικών σμηνών.
Σχεδόν όλοι οι αστέρες στο γαλαξιακό πεδίο, συμπεριλαμβανομένου του Ήλιου, γεννήθηκαν αρχικώς σε περιοχές με ενσωματωμένα σμήνη που διασπάστηκαν. Αυτό σημαίνει ότι οι ιδιότητες των αστέρων και των πλανητικών συστημάτων μπορεί να έχουν επηρεαστεί από πρώιμα συγκεντρωμένα σε σμήνη περιβάλλοντα. Αυτό φαίνεται να συμβαίνει για το δικό μας Ηλιακό Σύστημα, στο οποίο η χημική αφθονία δείχνει τις επιπτώσεις ενός υπερκαινοφανούς από κοντινό αστέρα στις αρχές της ιστορίας του Ηλιακού Συστήματος.
Υποθέσεις για εξωγήινη ζωή
Το 2016 η αστροφυσικός Ροζάν Ντι Στέφανο του Σμιθσόνειου Κέντρου Αστροφυσικής του Χάρβαρντ πρότεινε ότι τα αστρικά σμήνη μπορεί να κατοικούνται από ευφυείς εξωγήινους.
Θλάση
Θλάση είναι η συστροφή, τράβηγμα ή ρήξη ενός μυός ή τένοντα, ή και των δύο. Ο τραυματισμός συμβαίνει όταν οι ίνες υπερβαίνουν την ικανότητα διάτασής τους ή λόγω ξαφνικής συστολής ή προσπάθειας μεγαλύτερης από τη βιολογική ικανότητα αντίστασης στην ένταση. Η θλάση μπορεί να εμφανιστεί ξαφνικά ή να αναπτυχθεί με την πάροδο του χρόνου. Όταν ένας παρόμοιος τραυματισμός συμβαίνει σε έναν σύνδεσμο, είναι γνωστό ως διάστρεμμα.
Οι αθλητές που παίζουν αθλήματα επαφής μπορεί να υποστούν θλάσεις, οι οποίες μπορούν επίσης να συμβούν από την επανάληψη της ίδιας κίνησης ξανά και ξανά, όπως στο τένις ή στο γκολφ. Όπως τα διαστρέμματα, οι θλάσεις διακρίνονται σε ήπιες έως βαριές, από μια μικρή διάταση έως τη μερική ή ολική ρήξη του μυός ή του τένοντα. Οι συνήθεις θλάσεις εμφανίζονται συνήθως στους μύες της πλάτης ή στους οπίσθιους μηριαίους μύες. Τα συμπτώματα περιλαμβάνουν πόνο, μυϊκούς σπασμούς, πρήξιμο και δυσκολία στην κίνηση των μυών. Η άμεση θεραπεία περιλαμβάνει πέντε βήματα που συντομεύονται ως P.R.I.C.E.: προστασία, ξεκούραση, πάγος, συμπίεση, ανύψωση. Μπορεί επίσης να γίνει χρήση φαρμάκων για τη μείωση του πόνου. Η μεταγενέστερη θεραπεία μπορεί να περιλαμβάνει άσκηση και φυσικοθεραπεία.
Ταξινόμηση
Συνήθης ανεπίσημη ταξινόμηση:
Παραπομπές
Κατηγορία:Τραυματισμοί
Πύργος του Ρολογιού (Τένεδος)
Ο Πύργος του Ρολογιού (τουρκικά: Saat Kulesi) είναι πύργος ρολογιού στο νησί της Τενέδου, στο Διαμέρισμα του Μποζτζαάντα, στην Επαρχία του Τσανάκκαλε, στην Τουρκία. Η συγκεκριμένη κατασκευή, η οποία δημιουργήθηκε μέσω της προσθήκης ωρολογίου στο ήδη προϋπάρχον κωδωνοστάσιο εκκλησίας αφιερωμένης στη Θεοτόκο το 1897, είναι ύψους 28 μέτρων.
Παραπομπές
Κατηγορία:Τένεδος Κατηγορία:Οθωμανικοί πύργοι ρολογιών Κατηγορία:Πύργοι ρολογιών στην Τουρκία
Όζντεμιρογλου Οσμάν Πασάς
Βιογραφία
Ο Οσμάν γεννήθηκε το 1526 στο Κάιρο, τμήμα του Εγιαλέτι της Αιγύπτου της Οθωμανικής Αυτοκρατορίας.
Διορίστηκε σε διάφορες θέσεις στην Αίγυπτο. Μετά το θάνατο του πατέρα του το 1561, ο Οσμάν συνέχισε ως διοικητής του Εγιαλέτι του Χαμπές για επτά χρόνια. Το 1569, διορίστηκε ως κυβερνήτης της Υεμένης και το 1573 ως διοικητής του Εγιαλέτι του Ντιγιάρμπακιρ.
Ενώ είναι στο Ντιγιάρμπακιρ, του ανατέθηκε να ενταχθεί στο στρατό κατά τη διάρκεια του Οθωμανικού-Σαφαβιδικού Πολέμου (1578-1590). Τα στρατεύματά του πάλεψαν καλά και συνέβαλαν πολύ στη νίκη κατά τη διάρκεια της μάχης του Τσιλντίρ. Το 1583 πολέμησε εναντίον ενός περσικού στρατού στο Μπαστεπέ, περιοχή στον Βόρειο Καύκασο (σύγχρονη Δημοκρατία του Νταγκεστάν της Ρωσίας), σε μια τριήμερη σύγκρουση που ονομάζεται Μάχη των Φακών (ονομάστηκε έτσι επειδή η μάχη συνεχίστηκε τη νύχτα).
Στις 28 Μαΐου 1584, προάχθηκε σε Μεγάλος Βεζίρης, διατηρώντας επίσης τον τίτλο του ανώτατου διοικητή του στρατού. Την επόμενη χρονιά ήταν και πάλι στο μέτωπο της μάχης. Κατάκτησε το Ταμπρίζ, στο Δυτικό Ιράν. Ωστόσο, μερικές εβδομάδες αργότερα, στις 29 Οκτωβρίου 1585, αρρώστησε και πέθανε. Θάφτηκε στο Ντιγιάρμπακιρ.
Παραπομπές
Κατηγορία: Μεγάλοι Βεζίρηδες Κατηγορία:Οθωμανοί κυβερνήτες της Υεμένης
Βορειοκορεατική πυραυλική δοκιμή (1993)
Μια Βορειοκορεατική πυραυλική δοκιμή (1993) έγιναν στις 29 και 30 Μαίου το 1993. Η Βόρεια Κορέα εκτόξευσε ένα πύραυλο Νόντονγκ-1 στη Θάλασσα της Ιαπωνίας (Ανατολική Θάλασσα της Κορέας), από μια βάση στη κομητεία Χουάντε κοντά στο Βόνσαν στη Βόρεια Κορέα. Ο στόχος ήταν μια σημαδούρα που επέπλεε στη Θάλασσα της Ιαπωνίας. Η Βόρεια Κορέα πραγματοποίησε δοκιμές πυραύλων ώστε να τους εξάγει στο Ιράν σε αντάλλαγμα για πετρέλαιο. Η Ιαπωνία και οι Ηνωμένες Πολιτείες περίμεναν λίγες μέρες πριν την αποκάλυψη της εκτόξευσης του πυραύλου. Στη συνέχεια η Βόρεια Κορέα επιβεβαίωσε τη δέσμευσή της για τη μη διάδοση των Πυρηνικών όπλων.
Οι εκτοξεύσεις πυραύλων ήταν το αποκορύφωμα πολλών μηνών σχεδιασμού και διαπραγματεύσεων με το Ιράν. Προτάθηκε ότι ήταν συνωμοσία μεταξύ του Ιράν και της Βόρειας Κορέας για να αναπτύξουν όπλα ικανά να χτυπήσουν την Ιαπωνία. Ξεκινώντας τον Μάρτιο του 1993, η Βόρεια Κορέα άρχισε να λαμβάνει διάφορες αποστολές "μετάλλων" για την κατασκευή μαξιλαριών εκτόξευσης.
Παραπομπές
Κατηγορία:Βόρεια Κορέα
Χαλίντ ιμπν ʿΑμπντ αλ-Μάλικ αλ-Μαρβαρούντι
Μαζί με τον Αλί ιμπν ʿΊσα αλ-Αστουρλάμπι το 827, μέτρησε σε 35 μοίρες βόρειου γεωγραφικού πλάτους, στην κοιλάδα του ποταμού Τίγρη, το μήκος ενός μεσημβρινού τόξου και την περιφέρεια της Γης, πέρνοντας το αποτέλεσμα των 40.248 χιλιόμετρων (ή, σύμφωνα με άλλες πηγές, 41.436 χιλιόμετρα). Οι δύο ερευνητές μέτρησαν σε αραβικό αρσίν, και καθόρισαν τα γεωγραφικά πλάτη των τελικών σημείων που χρησιμοποίησαν από τα ύψη των αστεριών σε ένα ουράνιο σύστημα οριζόντιων συντεταγμένων. Πιστεύεται ότι 1 αραβικό αρσίν ήταν 49 1/3 εκ. Έτσι, βρήκαν το μήκος 1° του μεσημβρινού να είναι 111,8 χλμ (115,1 χλμ), το οποίο διαφέρει από την πραγματική τιμή για 850 μέτρα.
Παραπομπές
Κατηγορία:Γεωδαίτες
Μάλουσα Πλάνινα
Η Μάλουσα Πλάνινα (σερβικά κυριλλικά: Малуша планина) είναι βουνό στα ανατολικά της Βοσνίας και Ερζεγοβίνης, με υψόμετρο 1,478 μέτρων.
Η Μάλουσα Πλάνινα αποτελεί τμήμα της οροσειράς της Ζέλενγκορα, στις Δειναρικές Άλπεις.
Παγκόσμιο Κύπελλο Ποδοσφαίρου Ενόπλων 2007
Το Παγκόσμιο Κύπελλο Ποδοσφαίρου Ενόπλων (ΣΙΣΜ) 2007 (τελική φάση) διεξήχθη στo Χαϊντεραμπάντ της Ινδίας, από 8 ως 21 Οκτωβρίου 2007, στο πλαίσιο των Παγκόσμιων Στρατιωτικών Αγώνων με συμμετοχή 11 χωρών. Νικήτρια αναδείχθηκε η Αίγυπτος.
Σύστημα διεξαγωγής
Οι 11 ομάδες χωρίστηκαν σε τρεις ομίλους με 4-4-3 ομάδες. Αποκλείστηκε η τελευταία ομάδα κάθε ομίλου και οι υπόλοιπες οκτώ προκρίθηκαν στα προημιτελικά. Στη συνέχεια υπήρξαν αγώνες νοκ άουτ ως τον τελικό.
Πηγές
Κατηγορία:Παγκόσμιο Κύπελλο Ποδοσφαίρου Ενόπλων Κατηγορία:Ποδόσφαιρο το 2007
Bridges to Babylon
Το Bridges to Babylon είναι το 21ο βρετανικό και 23ο αμερικάνικο άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 24 Σεπτεμβρίου του 1997 μέσω της δισκογραφικής εταιρείας "Virgin Records".
Το "Brides to Babylon" ανέβηκε στην κορυφή των τσαρτ στην Αυστρία, τη Γερμανία, τη Νορβηγία και τη Σουηδία, ενώ έφθασε ως την έκτη θέση του βρετανικού καταλόγου επιτυχιών και την τρίτη θέση στο αμερικάνικο Billboard. Έχει γίνει χρυσός δίσκος στην πατρίδα του συγκροτήματος και πλατινένιος στις Ηνωμένες Πολιτείες, έχοντας πουλήσει περισσότερα από 1.100.000 αντίτυπα στη Βόρεια Αμερική μέχρι το 2010.
Παράλληλα, επιτυχία γνώρισαν τα σινγκλ "Anybody Seen My Baby?" και "Saint of Me", αφού σκαρφάλωσαν στο Top-30 του Ηνωμένου Βασιλείου, με το πρώτο να φθάνει στο # 1 των καναδικών τσαρτ.
Βραβεία
Bridges to Babylon (άλμπουμ)
Μέλη των Rolling Stones
Οι μουσικοί οι οποίοι ηχογράφησαν τα κομμάτια του "Bridges to Babylon" ήταν οι εξής:
Πηγές
Κατηγορία:Δισκογραφία των Rolling Stones Κατηγορία:Άλμπουμ του 1997
Λόγος (φιλοσοφία)
Λόγος είναι η ικανότητα συνειδητής εφαρμογής της λογικής, με την εξαγωγή συμπερασμάτων από νέες ή ήδη υπάρχουσες πληροφορίες, με στόχο την αναζήτηση της αλήθειας. Συνδέεται στενά με τέτοιες χαρακτηριστικές ανθρώπινες δραστηριότητες όπως η φιλοσοφία, η επιστήμη, η γλώσσα, τα μαθηματικά και η τέχνη, και κανονικά θεωρείται ότι είναι μια διακριτική ικανότητα, που κατέχουν οι άνθρωποι. Ο λόγος, μερικές φορές, αναφέρεται ως ορθολογισμός.
Ο συλλογισμός συνδέεται με τις πράξεις της σκέψης και της γνώσης, και περιλαμβάνει τη χρήση της νόησης κάποιου. Το πεδίο της λογικής μελετά τους τρόπους, με τους οποίους οι άνθρωποι μπορούν να χρησιμοποιήσουν επίσημο συλλογισμό, για να παράγουν λογικά έγκυρα επιχειρήματα. Ο συλλογισμός μπορεί να υποδιαιρεθεί σε μορφές λογικού συλλογισμού, όπως σε παραγωγικό συλλογισμό, σε επαγωγικό συλλογισμό και σε απαγωγικό συλλογισμό. Ο Αριστοτέλης, έκανε μια διάκριση μεταξύ του λογικού λόγου συλλογισμού (κατάλληλη λογική) και της διαισθητικής συλλογιστικής, στην οποία η συλλογιστική διαδικασία μέσω της διαίσθησης, όσο έγκυρη κι αν είναι, μπορεί να τείνει προς το προσωπικό και το υποκειμενικά αδιαφανές. Σε ορισμένα κοινωνικά και πολιτικά περιβάλλοντα, λογικοί και διαισθητικοί τρόποι συλλογισμού μπορεί να συγκρούονται, ενώ σε άλλα πλαίσια η διαίσθηση και ο τυπικός λόγος θεωρούνται ως συμπληρωματικοί και όχι ως αντίπαλοι. Για παράδειγμα, στα μαθηματικά, η διαίσθηση είναι συχνά απαραίτητη για τις δημιουργικές διαδικασίες που σχετίζονται με την επίτευξη μιας επίσημης απόδειξης, αναμφισβήτητα την πιο δύσκολη από τις τυπικές συλλογιστικές εργασίες.
Ο συλλογισμός, όπως η συνήθεια ή η διαίσθηση, είναι ένας από τους τρόπους με τους οποίους η σκέψη μετακινείται από μια ιδέα σε μια σχετική ιδέα. Για παράδειγμα, ο συλλογισμός είναι το μέσο με το οποίο τα λογικά άτομα κατανοούν τις αισθητηριακές πληροφορίες από το περιβάλλον τους ή εννοιολογούν αφηρημένες διχοτομίες, όπως αιτία και αποτέλεσμα, αλήθεια και ψέμα ή ιδέες σχετικά με έννοιες του καλού ή του κακού. Ο συλλογισμός, ως μέρος της λήψης εκτελεστικών αποφάσεων, ταυτίζεται επίσης στενά με την ικανότητα αυτοσυνείδητης αλλαγής, όσον αφορά τους στόχους, τις πεποιθήσεις, τις στάσεις, τις παραδόσεις και τους θεσμούς, και επομένως με την ικανότητα για ελευθερία και αυτοδιάθεση.
Σε αντίθεση με τη χρήση του "λόγου" ως αφηρημένο ουσιαστικό, ένας λόγος είναι μια εκτίμηση που δίνεται η οποία, είτε εξηγεί, είτε δικαιολογεί γεγονότα, φαινόμενα ή συμπεριφορές. Οι λόγοι δικαιολογούν αποφάσεις, υποστηρίζουν εξηγήσεις φυσικών φαινομένων και μπορούν να δοθούν λόγοι για να εξηγηθούν οι ενέργειες (συμπεριφορά) των ατόμων.
Οι ψυχολόγοι και οι γνωστικοί επιστήμονες, προσπάθησαν να μελετήσουν και να εξηγήσουν πώς οι άνθρωποι συλλογίζονται, π.χ. ποιες γνωστικές και νευρικές διεργασίες εμπλέκονται, και πώς οι πολιτισμικοί παράγοντες επηρεάζουν τα συμπεράσματα που αντλούν οι άνθρωποι. Το πεδίο της αυτοματοποιημένης συλλογιστικής, μελετά πώς η συλλογιστική μπορεί ή όχι να μοντελοποιηθεί υπολογιστικά. Η ψυχολογία των ζώων, εξετάζει το ερώτημα εάν άλλα ζώα εκτός από τον άνθρωπο μπορούν να συλλογιστούν.
Παραπομπές
Κατηγορία:Συλλογιστική Κατηγορία:Διαφωτισμός Κατηγορία:Νόηση Κατηγορία:Έννοιες στην επιστημολογία Κατηγορία:Έννοιες στην Ηθική Κατηγορία:Έννοιες στη λογική Κατηγορία:Έννοιες στη φιλοσοφία του νου Κατηγορία:Κριτική σκέψη Κατηγορία:Ιδεαλισμός Κατηγορία:Γνώση Κατηγορία:Οντολογία Κατηγορία:Φιλοσοφική λογική Κατηγορία:Φιλοσοφία της λογικής Κατηγορία:Δεξιότητες επίλυσης προβλημάτων Κατηγορία:Ορθολογισμός Κατηγορία:Αλήθεια Κατηγορία:Αρετή
Σχέσεις Νότιας Αφρικής-Πολωνίας
}Οι σχέσεις Νότιας Αφρικής-Πολωνίας είναι οι διμερείς σχέσεις μεταξύ της Δημοκρατίας της Νότιας Αφρικής και της Δημοκρατίας της Πολωνίας. Και τα δύο έθνη είναι μέλη των Ηνωμένων Εθνών και του Παγκόσμιου Οργανισμού Εμπορίου.
Ιστορία
Το 1988 πραγματοποιήθηκαν οι πρώτες ημι-επίσημες διπλωματικές επαφές μεταξύ Πολωνίας και Νότιας Αφρικής. Τον Απρίλιο του 1989, τα Υπουργεία Εξωτερικών και των δύο χωρών συμφώνησαν για προξενική προστασία της πολωνικής διασποράς στη Νότια Αφρική, μέσω της πολωνικής πρεσβείας στο Γκαμπορόνε της Μποτσουάνα. Το 1990, υπεγράφη συμφωνία για την ίδρυση γραφείων διπλωματικής αποστολής τόσο στην Πρετόρια όσο και στη Βαρσοβία. Στις 18 Δεκεμβρίου 1991, οι διπλωματικές σχέσεις μεταξύ των δύο εθνών καθιερώθηκαν επίσημα και τα αντίστοιχα γραφεία διπλωματικής αποστολής και των δύο εθνών αναβαθμίστηκαν σε πρεσβείες.
Το 1992, ο Πρόεδρος της Νοτίου Αφρικής, Φρεντερίκ Ντε Κλερκ, πραγματοποίησε επίσημη επίσκεψη στην Πολωνία και συναντήθηκε με τον Πρόεδρο της Πολωνίας, Λεχ Βαλέσα. Το 2004, ο Αντιπρόεδρος της Νοτίου Αφρικής, Τζέικομπ Ζούμα, επισκέφθηκε την Πολωνία. Τον Δεκέμβριο του 2013, ο Πρωθυπουργός της Πολωνίας, Ντόναλντ Τουσκ,, μαζί με τον Υπουργό Εξωτερικών, Ραντόσουαφ Σικόρσκι και τον πρώην Πρόεδρο, Λεχ Βαλέσα, πραγματοποίησε επίσκεψη στη Νότια Αφρική για να παρευρεθεί στην κηδεία του πρώην Προέδρου, Νέλσον Μαντέλα. Το 2014, ο Αντιπρόεδρος της Νοτίου Αφρικής, Καλέμα Μοτλάντε, επισκέφθηκε επίσης την Πολωνία.
Η Πολωνία αντιλαμβάνεται τη Νότια Αφρική ως εταίρο προτεραιότητας στην Αφρική, τόσο όσον αφορά τις διμερείς σχέσεις όσο και στο πλαίσιο της στρατηγικής εταιρικής σχέσης μεταξύ της Νότιας Αφρικής και της Ευρωπαϊκής Ένωσης. Από τη σύναψη των διπλωματικών σχέσεων, και τα δύο έθνη συνεργάστηκαν για την ενίσχυση της διμερούς συνεργασίας καθώς και των πολυμερών σχέσεων. Και οι δύο χώρες συνεργάστηκαν σε πολλές πρωτοβουλίες στα Ηνωμένα Έθνη, ιδίως στον τομέα της προστασίας των ανθρωπίνων δικαιωμάτων.
Υψηλόβαθμες επισκέψεις
μικρογραφία| Συνάντηση της Πρωθυπουργού της Πολωνίας, [[Μπεάτα Σίντουο και της Προέδρου του Εθνικού Συμβουλίου Επαρχιών της Νότιας Αφρικής, Θάντι Μοντίσε, στη Βαρσοβία το 2016.]] Υψηλόβαθμες επισκέψεις από την Πολωνία στη Νότια Αφρική
Υψηλόβαθμες επισκέψεις από τη Νότια Αφρική στην Πολωνία
Παραπομπές
Πολωνια Νοτια Αφρικη
Τουμπαμπάο
Το Τουμπαμπάο είναι ένα νησί στο νοτιοανατολικό μέρος του Σαμάρ. Διοικητικά, ανήκει στην πόλη Γκουϊουάν, στην περιφέρεια του Ανατολικού Σαμάρ, στις κεντροανατολικές Φιλιππίνες.
Πρόσφυγες από τη Ρωσία
Το Τουμπαμπάο χρησιμοποιήθηκε από τον Διεθνή Οργανισμό Προσφύγων (ΔΟΠ) το 1949 και το 1950 για την παροχή προσωρινού καταφύγιου για 5.000 Ρώσους πρόσφυγες που διέφυγαν από την Κίνα.
Οι Ρώσοι ήταν επιζώντες της Μπολσεβικικής Ρωσικής Επανάστασης του 1917 και του Ρωσικού Εμφύλιου Πολέμου του 1919-1920, όταν η Τσαρική απολυταρχία ανατράπηκε από τους σοσιαλιστές. Μερικοί Ρώσοι κατάφεραν να δραπετεύσουν και κατέφυγαν σε ξένες χώρες.
Πολλοί από αυτούς μεταφέρθηκαν στην Κίνα, ειδικά στο Χαρμπίν και την Σαγκάη. Οι περισσότεροι από αυτούς τους πρόσφυγες που επέζησαν από το Δεύτερο Παγκόσμιο Πόλεμο, αλλά οι κομμουνιστές ανέλαβαν την εξουσία στην Κίνα, με αποτέλεσμα ο ΔΟΠ να ζητήσει σε χώρες από όλον τον κόσμο να παράσχουν καταφύγιο στους Ρώσους. Οι Φιλιππίνες προσφέρθηκαν, μέσω του νησιού Τουμπαμπάο.
Αργότερα, επιτράπηκε στους Ρώσους πρόσφυγες να μείνουν στις Ηνωμένες Πολιτείες, στην Αυστραλία, στον Καναδά και σε χώρες της Νοτίου Αμερικής. Οι περισσότεροι πρόσφυγες έγιναν πολίτες της χώρας που εγκαταστάθηκαν.
Εξωτερικοί σύνδεσμοι
Κατηγορία:Νησιά των Φιλιππίνων
Παγκόσμιο Κύπελλο Ποδοσφαίρου Ενόπλων 2011
Το Παγκόσμιο Κύπελλο Ποδοσφαίρου Ενόπλων (ΣΙΣΜ) 2011 (τελική φάση) διεξήχθη στo Ρίο ντε Τζανέιρο της Βραζιλίας, από 15 ως 24 Ιουλίου 2011, στο πλαίσιο των Παγκόσμιων Στρατιωτικών Αγώνων με συμμετοχή 12 χωρών. Νικήτρια αναδείχθηκε η Αλγερία.
Σύστημα διεξαγωγής
Οι 12 ομάδες χωρίστηκαν σε τρεις ομίλους των 4 ομάδων. Η πρώτη ομάδα κάθε ομίλου και η καλύτερη δεύτερη σε βαθμούς-γκολ προκρίθηκαν στα ημιτελικά, όπου αγωνίστηκαν σε αγώνες νοκ άουτ.
Πηγές
Κατηγορία:Παγκόσμιο Κύπελλο Ποδοσφαίρου Ενόπλων Κατηγορία:Ποδόσφαιρο το 2011
Όρος Μοριά
thumb|Χάρτης της Ιερουσαλήμ (1925) με την τοποθεσία του όρους Μοριά στη μέση. Το όρος Μοριά (εβραϊκά: מוריה) αποτελεί τοπωνύμιο το οποίο βρίσκεται στην Παλαιά Διαθήκη και πιθανότατα αντιστοιχεί στο Όρος του Ναού στην Ιερουσαλήμ. Ο Σολομών έκτισε τον πρώτο ναό στο όρος. Σύμφωνα με την εβραϊκή παράδοση, στο όρος στη χώρα Μοριά, ο Αβραάμ έπρεπε να θυσιάσει τον Ισαάκ. Οι Σαμαρείτες έχουν πει ότι αναφέρεται στο όρος Γαριζίν.
Παραπομπές
Κατηγορία:Βουνά του Ισραήλ
Μπαλά Χισάρ
thumb|300px|Το υψηλό τμήμα του οχυρού Μπαλά Χισάρ από τη δυτική Καμπούλ το 1879 Το Μπαλά Χισάρ («Ψηλό Οχυρό») είναι αρχαίο οχυρό στη νότια πλευρά της παλιάς πόλης της Καμπούλ στο Αφγανιστάν. Η εκτιμώμενη ημερομηνία της κατασκευής του είναι περίπου τον 5ο αιώνα μ.Χ.. Το Μπαλά Χισάρ βρίσκεται στη νότια πλευρά της σύγχρονης πόλης και στις παρυφές του όρους Κούχε Σερνταρουάζα. Τα Τείχη της Καμπούλ, τα οποία έχουν ύψος 6,1 μέτρων και πλάτος 3,7 μέτρων, ξεκινούν από το οχυρό και ακολουθούν πορεία στην κορυφογραμμή προς τον ποταμό. Στα τείχη υπάρχουν πύλες για πρόσβαση στο οχυρό.
Αρχικά, το Μπαλά Χισάρ ήταν χωρισμένο σε δύο τμήματα: το χαμηλό οχυρό στο οποίο βρισκόταν οι στάβλοι, οι στρατώνες και τρία βασιλικά παλάτια, και το υψηλό οχυρό στο οποίο στεγαζόταν το οπλοστάσιο και τα μπουντρούμια της Καμπούλ.
Ιστορικά στοιχεία
thumb|Ο [[Σάχης Σούτζα Ντουράνι|Σάχης Σούτζα, ο τελευταίος βασιλιάς της αυτοκρατορίας του Ντουράνι, καθήμενος στο ανάκτορό του προτού αυτό καταστραφεί από τον Βρετανικό Στρατό]] thumb|Το Μπαλά Χισάρ από άλμπουμ φωτογραφιών σχετικά με τον Β΄ Αγγλοαφγανικό Πόλεμο
Η δεύτερη μάχη του Πανιπάτ έλαβε χώρα το 1556 μεταξύ των δυνάμεων του Ακμπάρ και του Χέιμου, ενός ινδουιστή στρατηγού. Ο Χέιμου διέθετε μεγαλύτερη δύναμη, και αρχικά οι δυνάμεις του επικρατούσαν, αλλά τραυματίστηκε από ένα βέλος και αιχμαλωτίστηκε. Όταν μεταφέρθηκε στους διοικητές του Μουγκάλ, ο Μπαϊράμ Χαν τον σκότωσε. Το κεφάλι του Χέιμου στάλθηκε στην Καμπούλ όπου κρεμάστηκε στο Μπαλά Χισάρ, ενώ το σώμα του τοποθετήθηκε σε αγχόνη στο Δελχί με σκοπό την τρομοκράτηση των εναπομεινάντων υποστηρικτών του.
Ως το κύριο οχυρό της Καμπούλ, το Μπαλά Χισάρ ήταν σημαντική τοποθεσία τόσο στον Α΄ (1838–1842) όσο και στον Β΄ Αγγλοαφγανικό Πόλεμο (1878–1880).
Ο Βρετανός πρέσβης στην Καμπούλ, Σερ Πιέρ Λούις Ναπόλεον Καβανιάρι δολοφονήθηκε στο οχυρό τον Σεπτέμβριο του 1879 προκαλώντας γενική εξέγερση και τη δεύτερη φάση του Β΄ Αγγλοαφγανικού Πολέμου.
Καταστράφηκε κατά τον Β΄ Αγγλοαφγανικό Πόλεμο όταν το Βρετανικό Διοικητήριο καταστράφηκε από πυρκαγιά, και αργότερα όταν εξερράγη το οπλοστάσιο. Ο στρατηγός Φρέντερικ Ρόμπερτς ήθελε να το ισοπεδώσει ολοκληρωτικά, αλλά στο τέλος ενισχύθηκε και οχυρώθηκε κατά την άνοιξη του 1880, λίγους μήνες πριν την αποχώρηση των Βρετανών από το Αφγανιστάν.
20ός αιώνας
Στις 5 Αυγούστου 1979, οργανώθηκε η εξέγερση του Μπαλά Χισάρ από αντικυβερνητικές οργανώσεις, αλλά καταστάλθηκε και δεκάδες άνθρωποι συνελήφθησαν και εκτελέστηκαν από το καθεστώς.
Το Μπαλά Χισάρ έγινε και πάλι το επίκεντρο των συγκρούσεων μεταξύ των φατριών κατά τον εμφύλιο πόλεμο του Αφγανιστάν το 1994 μεταξύ των δυνάμεων του Μασούντ και του Χεκματιάρ. Μεγάλο μέρος του φρουρίου υπέστη καταστροφές.
left|thumb|Το Μπαλά Χισάρ και χαμηλότερα ένα νεκροταφεφίο thumb|Απομεινάρια από τον πόλεμο στο Μπαλά Χισάρ
Εξωτερικοί σύνδεσμοι
Κατηγορία:Κτίρια και κατασκευές στο Αφγανιστάν
Μιχαλάκης Σαββίδης
Ο Μιχαλάκης Σαββίδης ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας.
Βιογραφικά στοιχεία
Ο Μιχαλάκης Σαββίδης γεννήθηκε στη Λευκωσία το 1909. Ομιλούσε, πέρα από την ελληνική, την αγγλική και τη γαλλική γλώσσα. Σπούδασε εμπορικά και ήταν επιχειρηματίας.
Απεβίωσε το 1979.
Πολιτική διαδρομή
Εξελέγη για πρώτη φορά βουλευτής στις πρώτες βουλευτικές εκλογές της Κύπρου (Βουλευτικές εκλογές 1960) στην Εκλογική Περιφέρεια Λευκωσίας με το Πατριωτικό Μέτωπο για την Α΄ Κοινοβουλευτική Περίοδο. Επανεξελέγη βουλευτής στις Βουλευτικές εκλογές του 1970 με το Ενιαίον Κόμμα για την Β΄ Κοινοβουλευτική Περίοδο.
Την περίοδο 1963-1979 ήταν πρόεδρος του Κυπριακού Εμπορικού και Βιομηχανικού Επιμελητηρίου.